ᱥᱤᱧᱚᱛ ᱨᱮᱱ ᱦᱚᱲ

ᱥᱤᱧᱚᱛ ᱨᱤᱱ ᱦᱚᱲ
ᱥᱤᱧᱚᱛ ᱫᱚ ᱪᱤᱱ ᱛᱟᱭᱚᱢ ᱡᱮᱜᱮᱛ ᱫᱤᱥᱚᱢ ᱨᱮᱱᱟᱜ ᱫᱚᱥᱟᱨ ᱥᱟᱱᱟᱢ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱟᱱ ᱫᱤᱥᱚᱢ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱡᱩᱫᱟᱹᱼ ᱡᱩᱫᱟᱹ ᱟᱭᱢᱟ ᱜᱟᱱ ᱦᱚᱲ ᱠᱚᱣᱟᱜ ᱨᱚᱲ, ᱡᱟᱹᱛᱤ ᱟᱨ ᱫᱷᱚᱨᱚᱢ, ᱥᱟᱶᱛᱟ ᱟᱨ ᱦᱚᱲ ᱟᱹᱨᱤ ᱜᱟᱶᱛᱟ ᱨᱮᱱᱟᱜ ᱚᱥᱚᱞ ᱫᱚ ᱵᱟᱭᱨᱤ ᱠᱟᱱᱟ ᱾ ᱢᱩᱢᱵᱟᱭ (ᱯᱟᱹᱦᱤᱞ ᱵᱚᱢᱵᱚᱭ), ᱫᱤᱞᱞᱤ, ᱠᱚᱞᱠᱟᱛᱟ (ᱯᱟᱹᱦᱤᱞ ᱠᱟᱞᱠᱟᱛᱛᱟ) ᱟᱨ ᱪᱮᱱᱱᱟᱭ (ᱯᱟᱹᱦᱤᱞ ᱢᱚᱫᱽᱨᱟᱥ), ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱢᱟᱦᱟᱱᱚᱜᱚᱨ ᱠᱟᱱᱟ ᱾

ᱥᱤᱧᱚᱛ ᱨᱮ ᱖᱔.᱘ ᱯᱨᱚᱛᱤᱥᱚᱛ ᱥᱮᱪᱮᱫ ᱢᱮᱱᱟᱜ ᱠᱚᱣᱟ ᱚᱱᱟ ᱠᱷᱚᱱ ᱗᱕.᱓% ᱠᱚᱲᱟ ᱟᱨ ᱕᱓.᱗% ᱛᱤᱨᱞᱟᱹ ᱠᱚ ᱥᱮᱪᱮᱫ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱚᱱᱩᱯᱟᱛ ᱨᱮᱱᱟᱜ ᱧᱮᱞ ᱠᱷᱚᱱ ᱥᱤᱧᱚᱛ ᱨᱮ ᱫᱤᱱᱚᱢ ᱛᱮ ᱑᱐᱐᱐ ᱵᱟᱵᱟ ᱠᱚᱲᱟ ᱨᱮᱱᱟᱜ ᱛᱟᱭᱚᱢ ᱥᱩᱢᱩᱝ ᱙᱓᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱨᱮᱱᱟᱜ ᱑᱐᱐᱐ ᱦᱚᱲ ᱞᱮᱠᱷᱟ ᱨᱮ ᱒᱒.᱓᱒ ᱡᱟᱱᱟ ᱢᱚᱜ ᱥᱟᱶ ᱵᱟᱲᱦᱟᱣᱜ ᱦᱚᱲ ᱞᱮᱠᱷᱟ ᱨᱮᱱᱟᱜ ᱟᱫᱷᱟ ᱦᱚᱲ ᱒᱒.᱖᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱠᱚ ᱢᱮᱱᱟᱜ ᱠᱚᱣᱟ ᱾

ᱦᱩᱭᱩᱜ ᱠᱟᱱᱟ ᱥᱤᱧᱚᱛ ᱨᱮᱱᱟᱜ ᱘᱐.᱕ ᱯᱨᱚᱛᱤᱥᱚᱛ ᱦᱚᱲ ᱞᱮᱠᱷᱟ ᱦᱤᱸᱫᱩ ᱢᱮᱱᱟᱜ ᱠᱚᱣᱟ, ᱑᱓.᱔ ᱯᱨᱚᱛᱤᱥᱚᱛ ᱦᱚᱲ ᱞᱠᱮᱷᱟ ᱥᱟᱶ ᱥᱤᱧᱚᱛ ᱡᱮᱜᱮᱛ ᱨᱮ ᱢᱩᱥᱚᱞᱢᱟᱱ ᱠᱚᱣᱟᱜ ᱞᱮᱠᱷᱟ ᱨᱮ ᱦᱚᱸ ᱤᱱᱰᱚᱱᱮᱥᱤᱭᱟ ᱨᱮ ᱤᱥᱚᱭ (᱒.᱓᱓%), ᱥᱤᱠᱷ (᱑.᱘᱔%), ᱵᱚᱫᱷ (᱐.᱗᱖%), ᱡᱮᱭᱱ (᱐.᱔᱐%), ᱚᱣᱭᱟᱣᱚᱞᱤ (᱐.᱑᱒%),  ᱭᱚᱦᱩᱫᱤ, ᱯᱟᱨᱥᱤ, ᱚᱦᱢᱚᱫᱤ ᱟᱨ ᱵᱚᱦᱟᱭᱤ ᱮᱢᱟᱱ ᱠᱚ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾

ᱥᱤᱧᱚᱛ ᱯᱩᱱ ᱟᱥᱚᱞ ᱯᱟᱹᱨᱥᱤ ᱥᱩᱛᱨᱚ, ᱤᱱᱫᱚ-ᱭᱩᱨᱚᱯᱤᱭᱚᱱ, ᱫᱽᱨᱚᱣᱤᱭᱚᱱ, ᱥᱤᱱᱚ- ᱴᱤᱵᱽᱴᱚᱱ ᱟᱨ ᱚᱣᱥᱴᱨᱚ-ᱮᱡᱤᱭᱟᱴᱤᱠ ᱨᱮᱱᱟᱜ ᱦᱚᱸ ᱥᱨᱚᱛ ᱢᱮᱱᱟᱜ-ᱟ᱾ ᱥᱤᱧᱚᱛ ᱥᱚᱢᱵᱤᱫᱷᱟᱱ ᱥᱟᱱᱟᱢ ᱛᱮ ᱒᱓ ᱯᱟᱹᱨᱥᱤ ᱨᱮᱱᱟᱜ ᱢᱟᱱᱟᱣ ᱮᱢ ᱟᱠᱟᱫᱟᱭ᱾ ᱦᱤᱸᱥᱤ ᱟᱨ ᱤᱝᱞᱤᱥ ᱠᱮᱱᱫᱽᱨᱤᱭᱚ ᱥᱚᱨᱠᱟᱨ ᱦᱚᱛᱮᱛᱮ ᱥᱚᱨᱠᱟᱨᱤ ᱠᱟᱹᱢᱤ ᱦᱚᱨᱟ ᱞᱟᱹᱜᱤᱫ ᱛᱮ ᱠᱟᱹᱡᱤ‌ ᱠᱚ ᱦᱩᱭᱩᱜ ᱠᱟᱱᱟ᱾ ᱥᱚᱸᱥᱠᱨᱤᱛ, ᱛᱟᱢᱤᱞ, ᱠᱚᱱᱱᱚᱲ, ᱟᱨ ᱛᱮᱞᱩᱜᱩ ᱞᱮᱠᱟᱱ ᱟᱹᱰᱤ ᱢᱟᱨᱮ ᱯᱟᱹᱨᱥᱤ ᱥᱤᱧᱚᱛ ᱨᱮ ᱜᱮ ᱡᱟᱱᱟᱢ ᱟᱠᱟᱱᱟ᱾ ᱥᱟᱱᱟᱢ ᱢᱮᱥᱟ ᱠᱟᱛᱮᱜ ᱥᱤᱧᱚᱛ ᱨᱮ ᱑᱓᱕᱒ ᱠᱷᱚᱱ ᱵᱟᱹᱲᱛᱤ ᱯᱟᱹᱨᱥᱤ ᱟᱨ ᱨᱚᱲ ᱠᱚ ᱨᱚᱨᱚᱲ ᱠᱟᱱᱟ᱾

ᱤᱛᱷᱚᱱᱤᱢ
ᱥᱤᱧᱚᱛ ᱩᱯᱴᱚᱡᱫᱽᱣᱤᱯ ᱨᱮᱱᱟᱜ ᱟᱨ ᱥᱤᱧᱚᱛ ᱜᱚᱬᱨᱟᱡᱽᱭᱚ ᱨᱮᱱ ᱦᱚᱲ ᱦᱚᱛᱮᱛᱮ ᱯᱷᱨᱟᱛᱟ ᱧᱩᱛᱩᱢ ᱨᱮᱱᱟᱜ ᱤᱥᱛᱮᱢᱟᱞ ᱟᱯᱱᱟᱨ ᱧᱩᱛᱩᱢ ᱛᱮ ᱦᱩᱭ ᱟᱠᱟᱱᱟ᱾ ᱥᱤᱧᱚᱛ ᱫᱚ ᱵᱷᱟᱨᱚᱛ ᱢᱮᱱᱛᱮ ᱦᱚᱸ ᱵᱚ ᱢᱮᱛᱟᱣᱟᱜ ᱠᱟᱱ ᱜᱮᱭᱟ ᱵᱷᱟᱨᱚᱛ ᱟᱹᱲᱟᱹ ᱫᱚ ᱦᱤᱸᱫᱤ ᱯᱟᱹᱨᱥᱤ ᱥᱮ ᱥᱚᱸᱥᱠᱨᱤᱛ ᱨᱮᱱᱟᱜ ᱟᱹᱲᱟᱹ ᱠᱷᱚᱱ ᱦᱮᱡ ᱟᱠᱟᱱᱟ᱾

ᱡᱮᱱᱮᱴᱤᱠ
ᱱᱮᱛᱟᱨ ᱟᱜ ᱡᱤᱱᱚᱢ ᱨᱮᱱᱟᱜ ᱯᱟᱲᱦᱟᱣ ᱠᱷᱚᱱ ᱵᱟᱰᱟᱭ ᱧᱟᱢ ᱟᱠᱟᱱᱟ ᱡᱮ ᱠᱚᱧᱮ ᱮᱥᱤᱭᱚ ᱵᱟᱨᱭᱟ ᱟᱥᱚᱞ ᱯᱩᱥᱛᱮᱭᱱ ᱜᱷᱟᱴᱚᱠ ᱠᱚ ᱥᱮᱞᱮᱫ ᱢᱮᱱᱟᱜ-ᱟ, ᱢᱤᱫ ᱜᱷᱚᱴᱚᱠ ᱡᱚᱧᱮ ᱮᱥᱤᱭᱚ ᱦᱟᱹᱵᱤᱡ ᱥᱚᱢᱟᱱ ᱜᱮᱭᱟ ᱟᱨ ᱜᱷᱚᱴᱚᱠ ᱢᱚᱫᱷᱭᱚ ᱮᱥᱤᱭᱚ ᱟᱨ ᱭᱩᱨᱚᱯ ᱨᱮᱱᱟᱜ ᱥᱟᱶ ᱛᱮ ᱯᱟᱱᱛᱮ ᱦᱩᱭ ᱟᱡᱟᱱᱟ᱾

ᱥᱟᱹᱠᱷᱭᱟᱹᱛ